RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2756)
  + [Valencià](/va/acuerdo/2756)






Selector de idioma

Leer

* [Español](/es/acuerdo/2756)
* [Valencià](/va/acuerdo/2756)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.[Butlletí Oficial Universitat d'Alacant](/ca/Publicacion)
==========================================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.

Data d'aprovació
:   03/02/2014

Data de publicació
:   03/02/2014

Òrgan competent
:   Àrea de Projectes Institucionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2756.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2756)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2756)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.&url=https://www.boua.ua.es/va/acuerdo/2756)

**Títol:** RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.

**Secció:** CONVOCATÒRIES I CONCURSOS

**Òrgan:** Àrea de Projectes Institucionals

**Data d'aprovació:** dilluns, 3 de febrer de 2014

RESOLUCIÓ DE 3 FEBRER DE 2014, DE L'ÀREA DE PROJECTES INSTITUCIONALS DE LA UNIVERSITAT D'ALACANT, PER LA QUAL ES REGULEN LES LÍNIES DE FINANÇAMENT DE LES ACTIVITATS DE CARÀCTER ACADÈMIC I INVESTIGADOR A CUBA, VINCULADES A LA COOPERACIÓ UNIVERSITÀRIA PER AL DESENVOLUPAMENT, EN EL MARC DEL PROJECTE HAVANA.

Introducció.

La Internacionalització de la Universitat d'Alacant és un dels objectius del Pla Estratègic de la nostra universitat. Entre les recomanacions que arreplega dit pla es troba la realització d'accions conduents a la consolidació i el desenvolupament de relacions amb altres universitats i centres d'investigació, així com la participació en programes internacionals. A més, també arreplega el desenvolupament cultural, científic i tecnològic dels pobles menys afavorits i la formació integral dels individus. Ambdós són objectius compartits amb els fins de la Cooperació Universitària al Desenvolupament.

La Universitat d'Alacant, a través del marc d'actuació institucional del “Projecte Havana”, adscrit a l'Àrea de Projectes Institucionals de la UA, realitza diferents programes acadèmics i d'investigació amb diverses institucions d'educació superior cubanes i activitats de caràcter solidari amb l'Oficina de l'Historiador de L’Havana. Així mateix impulsa la promoció de la igualtat entre homes i dones i promou la inclusió de la perspectiva de gènere en les accions a realitzar.

La present convocatòria regula les accions acadèmiques i de cooperació a Cuba durant l'any 2014, dins del marc d'actuació del Projecte Havana.

1. Objecte.

L'objecte de la present convocatòria és regular la concessió de subvencions a les activitats següents, realitzades durant l'any 2014:

a) Activitats acadèmiques conduents a la realització de doctorats conjunts amb universitats cubanes.

b) Accions acadèmiques conduents a la impartició de màsters oficials i altres titulacions de la Universitat d’Alacant, sotmeses a conveni, en universitats cubanes.

c) Activitats acadèmiques integrades en estudis d'educació superior regulats per la legislació cubana.

d) Accions de voluntariat de l'alumnat universitari.

2. Marc pressupostari i legal.

2.1. Els crèdits destinats a la present convocatòria s'executaran amb càrrec al pressupost de l'Àrea de Projectes Institucionals de la UA (CG.011332), clau GEMA 99121460/00/2/80324.

2.2. La dotació màxima a assignar és de quaranta-cinc mil euros (45.000 €) i la seua execució està supeditada a la disponibilitat de liquiditat de la UA.

2.3. La subvenció assignada a cada projecte s'ajustarà al que disposa la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA i al que aquesta convocatòria estableix.

3. Sol·licitants.

3.1. Podrà sol·licitar aquesta subvenció el Personal Docent i Investigador a temps complet de la UA.

3.2. La coordinació acadèmica del programa haurà d'estar a càrrec exclusiu del o la sol·licitant del projecte que serà el o la responsable de la seua correcta execució.

3.3. A més del o la sol·licitant, podran participar com a col·laboradors o col·laboradores en els projectes la resta del Personal Docent i Investigador, el Personal d'Administració i Serveis i els o les estudiants matriculats en la UA, inclòs el Personal Honorífic regulat per l'Art. 155 de l'Estatut de la UA.

4. Activitats objecte de finançament.

4.1 Les activitats objecte de finançament de la present convocatòria, són les següents:

a) Estades de docents de la Universitat d'Alacant a Cuba.

b) Estades d'estudiants de la Universitat d'Alacant a Cuba.

c) Estades de docents o estudiants pertanyents a Institucions d'Educació Superior cubanes en la UA. Seran prioritàries les estades curtes d'estudiants cubans que realitzen treballs d'investigació conduents a la realització de tesis doctorals.

d) Donació de material docent i d'investigació a institucions cubanes.

4.2 Queda expressament exclòs el finançament de les activitats de docents no pertanyents a la Universitat d'Alacant o a institucions cubanes.

4.3 Queden expressament excloses aquelles activitats que no aporten almenys el 20% del seu cost finançat, ja siga a través de fons del Departament, Facultat, Institut o Centre que la impulse, o de qualsevol altra font de finançament, pública o privada.

5. Comissió d'Avaluació.

5.1. La Comissió d'Avaluació té com a competència la valoració de les sol·licituds i la determinació de la quantia de la subvenció a cadascuna d'elles.

5.2. Estarà formada pel Director de l'Àrea de Projectes Institucionals de la UA, que actuarà com a President. Actuaran com a vocals la Directora del Secretariat de Projecció Internacional i Cooperació, la Directora del Secretariat d'Estudis, el Director del Secretariat d'Investigació i la Directora del Servei de Relacions Internacionals. El Subdirector de Cooperació Universitària al Desenvolupament actuarà com a Secretari.

5.3. El President, en cas d'absència, podrà delegar en la o el vocal que determine.

6. Criteris de valoració.

6.1 Els projectes es valoraran amb un màxim de 20 punts, mitjançant l'aplicació dels següents criteris:

6.1 a) Prioritats Acadèmiques: Màxim 5 punts.

- Impartició de Doctorats de la UA amb menció “d’excel·lència”: màxim 5 punts.

- Impartició de la resta de Doctorats de la UA: màxim 4 punts.

- Col·laboració en la impartició de mestratges inclosos en els plans educatius cubans: màxim 3 punts.

- Activitats de caràcter solidari: màxim 2 punts.

- Altres activitats acadèmiques: màxim 1 punt.

6.1 b) Prioritats Institucionals: Màxim 3 punts.

- Col·laboracions docents o investigadores amb qualsevol de les següents universitats cubanes: Universitat de l’Havana, Universitat Agrària de l’Havana, el Centre Universitari José Antonio Echeverría (CUJAE) o amb la Universitat de Pinar del Río: 3 punts.

- Col·laboració en projectes amb l'Oficina de l'Historiador: 3 punts.

- Col·laboració amb altres universitats o institucions acadèmiques o investigadores cubanes: 1 punt.

6.1 c) Viabilitat econòmica de l’activitat:

Superat el criteri d'exclusió establit en la base 4.3 de la present convocatòria, s'atorgarà un màxim de 6 punts a:

- Existència de finançament addicional d'entitats o institucions privades: Màxim 2 punts.

- Existència de finançament addicional d'entitats públiques: Màxim 2 punts.

- Existència de finançament addicional específic dels Departaments, Instituts, Facultats o Centres de la UA que participen en l'activitat. Màxim 2 punts.

6.1 d) Altres criteris: Màxim 6 punts. Es tindrà en compte:

- Justificació de la idoneïtat de l'equip participant. Currículum de l'equip participant en relació amb les activitats previstes. Màxim 1 punt.

- Existència de conveni específic en vigor: 2 punts o, en defecte d'això, existència de conveni marco en vigor: 1 punt.

- Enfocament de gènere. Màxim 1 punt.

- Experiència prèvia de l'equip participant en activitats amb institucions Cubanes. Màxim 1 punt.

6.2 Determinat l’ordre de prelació, les quantitats assignades a cada activitat s’establiran segons els protocols del punt setè de la present convocatòria.

6.3 Els projectes que no obtinguen almenys 10 punts, quedaran exclosos.

7. Protocols de finançament de les activitats.

7.1) Supòsit primer: Estades de docents o estudiants de la UA en institucions cubanes. S'estableixen els següents mòduls:

1. Mòduls de 7 nits i 9 dietes: Per a realitzar una activitat docent amb una durada de 20 a 40 hores lectives.

2. Mòduls de 14 nits i 16 dietes: Per a realitzar una activitat docent amb una durada superior a 40 hores lectives.

3. Mòduls de 20 nits i 22 dietes: única i exclusivament per a les estades d'estudiants contemplades en la base 4.1b) de la present convocatòria.

A cada mòdul establit en l'apartat 7.1), se li assignaran les següents quantitats per a calcular les dotacions pressupostàries de les activitats:

a) Dotació màxima de 1.200 € per persona, per a sufragar les despeses de desplaçament.

b) Dotació màxima de 200 € per a sufragar les despeses de visat i assegurança mèdica.

c) Dotació diària de 33,06 €, per persona, per manutenció.

d) Dotació màxima diària de 75 €, per persona, per allotjament.

7.2) Supòsit segon: Estades de docents o estudiants cubans en la Universitat d'Alacant. S'estableixen els següents mòduls:

- Mòdul I de fins a 7 nits per a activitats de caràcter institucional.

- Mòdul II de fins a 14 nits per a realització d'intercanvis acadèmics.

- Mòdul III de fins a 30 nits per a estades d'estudiants cubans vinculades a activitats d'investigació relacionades amb la seua tesi doctoral.

A cada mòdul de permanència establit en l'apartat 7.2), se li assignaran les següents quantitats per a calcular les dotacions pressupostàries corresponents:

a) Dotació màxima de 1.200 € per persona, per a sufragar les despeses de desplaçament.

b) Dotació màxima de 125 € per a sufragar les despeses de visat i assegurança mèdica.

c) Dotació màxima diària de 60 € per persona, en concepte d'allotjament. En el supòsit que el Departament, Centre o Institut d'acollida renuncie a l'allotjament del o  la visitant i sol·licite gestionar-lo directament, aquesta dotació per allotjament se substituirà per una compensació econòmica al Departament, Centre o Institut per import de 100 €, en cas d'estades corresponents al mòdul primer; de 200 €, en cas d'estades corresponents al segon, o de 400 €, en cas d'estades corresponents al mòdul tercer.

d) Dotació per a manutenció: en el cas que el o la visitant siguen estudiants matriculats en titulacions de la UA, tindran dret a una dotació de 200 €, en el cas de mòduls mensuals, o de 100 €, en cas de mòduls quinzenals o setmanals, que es formalitzaran mitjançant una borsa de viatge. En qualsevol altre supòsit, el o la visitant no tindrà dret a cap dotació per aquest concepte, si bé, el Departament, Centre o Institut rebrà una quantitat compensatòria de 200 €, en cas de mòduls mensuals, o de 100 €, en cas de mòduls quinzenals o setmanals.

8. Resolució del procediment.

8.1. La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades.

8.2. Transcorregut el termini màxim per a resoldre sense que s'haja produït resolució expressa, els o les interessats o interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà a la seua publicació en el BOUA fins al 3 de març de 2014, inclusivament.

9.2. El formulari de sol·licitud es troba en l'enllaç: http://www.ori.ua.es/habana.   
 La sol·licitud es dirigirà al Director de Projectes Institucionals de la UA i s'enviarà on line. Així mateix, el document generat haurà d'imprimir-se i ser presentat al Servei de Relacions Internacionals, Subdirecció de Cooperació Universitària al Desenvolupament, a través del Registre General de la UA o a través de qualsevol altre procediment establit en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.

9.3. Les sol·licituds es formalitzaran única i exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

9.4 Les propostes d'activitat haurien d'aportar, segons el cas, la següent documentació:

a) Aprovació pel consell del Departament, Junta de Facultat, d'Escola o Institut, segons el sol·licitant que es tracte, del compromís de donar suport a l'acció, facilitant la participació dels docents i/o estudiants adscrits al Centre que la sol·licita.

b) Aprovació, pel consell del Departament al que es troben adscrits els docents que participen en l'acció, de l'autorització a realitzar els viatges programats.

c) En cas d'activitats destinades a completar la formació acadèmica d'estudiants de la Universitat d'Alacant, acreditació documental que l'activitat ha estat aprovada per les Juntes dels Centres als quals pertanyen els estudis.

d) Conveni específic de col·laboració entre les Institucions implicades, on haurien de quedar reflectides les obligacions de les parts, llevat que s'haguera aportat en anteriors convocatòries.

10. Percepció de la Subvenció.

La gestió econòmica dels projectes que obtinguen subvencions es realitzarà des del Servei de Relacions Internacionals, Subdirecció de Cooperació Universitària al Desenvolupament.

11. Notificació.

Les notificacions d'actes relacionats amb la present convocatòria es publicaran en la pàgina web del Servei de Relacions Internacionals, Subdirecció de Cooperació, en aplicació de l'article 59.6 i 60 de la Llei 30/1992 de 26 de novembre, de Règim Jurídic de les Administracions Públiques i Procediment Administratiu Comú. (BOE 27/11/92).

12. Revocació dels fons.

12.1 Qualsevol canvi substancial sobre el contingut del projecte, les persones que hi participen, o sobre el calendari d'execució de les activitats, haurà de ser comunicat a la Subdirecció de Cooperació Universitària al Desenvolupament amb l'antelació suficient i quedarà supeditada a l'oportuna autorització pel Director de Projectes Institucionals de la UA.

12.2 Excepcionalment, la participació de nous docents no autoritzats en la Resolució de concessió, haurà de sol·licitar-se a la Subdirecció de Cooperació, sempre per escrit, amb les limitacions establides en l'article 3 de les presents bases i quedarà supeditada a l'oportuna autorització pel Director de Projectes Institucionals de la UA.

12.3 El Director de Projectes Institucionals, a instància del Servei de Relacions Internacionals, podrà revocar total o parcialment el fons concedit, quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

13. Execució i finalització de l'acció.

13.1 Les peticions de viatges, visats, etc. necessàries per a la realització de les activitats previstes es comunicaran a la Subdirecció de Cooperació amb una antelació de, almenys, 30 dies naturals.

13.2  L'acció es considerarà finalitzada una vegada transcorregut el termini d'execució previst en el formulari d'identificació del projecte. El Departament, Escola, Institut o Facultat sol·licitant, a través del responsable assignat a l'acció, haurà de presentar en el termini de 3 mesos, a partir de la data de finalització de l'activitat, el corresponent informe final.

Alacant, 3 de febrer  de 2014.

Joaquín Juan Marhuenda Fructuoso.

Director de Projectes Institucionals





[Carretera Sant Vicent del Raspeig s/n  
03524 Sant Vicent del Raspeig - Alacant  
 Tel. 19 202 7298 - Fax 43 434 2892](https://www.google.es/maps/@37.604496,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12222&trk=tyah&trkInfo=tarId%2A0447756589721%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)